‘ஆரஞ்சுமிட்டாய்’ படத்துக்கு வசனம் எழுதும் வேலை இயல்பாக அமைந்தது. அலுவலகத்தில் அமர்ந்து பேசுவதை அப்படியே ரெக்கார்ட் செய்து எழுதினேன். அதுவும் படத்தின் இயக்குநர் ஆசைப்பட்டதால் எழுதினேன். இயக்குநர் வேலை என்பது மிகவும் பொறுப்பானது. அதற்கு நிறைய கற்றுக்கொள்ள வேண்டும். அது நடக்குமா? என்று தெரியவில்லை. ஒரு விஷயத்தை செய்யும்போது அதை செய்ய முடியுமா? என்ற கேள்வி எப்போதும் இருந்துகொண்டே இருக்கும். ஒரு படத்தில் நடிக்கும்போதும் அப்படித்தான். ஒரு காட்சிக்கு முன் என்னை அதற்கு தயார் செய்துகொள்வேன். நான் எதையும் முன்பே தீர்மானித்துவிட்டு செய்வதில்லை.﻿﻿﻿